за свикване на експертната група, по искане на която и да е от страните може да бъде свикан Подкомитетът по търговия и устойчиво развитие, за да обсъди въпроса. Страните могат да предоставят становища на експертната група. Експертната група може да търси информация и съвети от всяка от страните, от консултативната група или групи или от международни организации. Експертната група се свиква в срок от 60 дни от искането от една от страните.
 2. Експертната група, която се избира в съответствие с процедурите, посочени в параграф 3 от настоящия член, предоставя своя експертен опит при изпълнението на настоящата глава. Експертната група представя на страните доклад в срок от 90 дни от избирането на последния експерт, освен ако страните не се договорят за друго. Страните полагат максимални усилия, за да се съобразят със съветите или препоръките на експертната група във връзка с изпълнението на настоящата глава. Изпълнението на препоръките на експертната група се контролира от Подкомитета по търговия и устойчиво развитие. Докладът на експертната група се предоставя на консултативната група или групи на страните. По отношение на поверителната информация и процедурния правилник се прилагат съответно принципите от приложение XXIV към глава 14 (Уреждане на спорове) от дял IV от настоящото споразумение.
 3. При влизането в сила на настоящото споразумение страните по него постигат съгласие относно списък с най-малко 15 лица, които притежават експертен опит по въпросите от обхвата на настоящата глава, от които най-малко пет лица не са граждани на никоя от страните и които ще председателстват експертната група. Експертите са независими по отношение както на която и да е от страните, така и по отношение на организациите, представлявани в консултативната група или групи, като нито са свързани с тях, нито приемат указания от тях. Всяка от страните избира един експерт от списъка с експерти в срок от 50 дни от получаването на искане за създаване на експертна група, подадено от една от страните. Ако една от страните не успее да избере свой експерт в рамките на този срок, другата страна избира от списъка с експерти лице с гражданство в страната, която не е успяла да избере експерт. Двамата избрани експерти избират председател от списъка с експертите, които не са граждани на никоя от страните.
 Член 302
 Сътрудничество в областта на търговията и устойчивото развитие
 Страните ще работят заедно по свързаните с търговията аспекти на трудовите и екологичните политики с оглед постигане на целите на настоящото споразумение.
 ГЛАВА 14
 (43)
 Уреждане на спорове
 Член 303
 Цел
 Целта на настоящата глава е предотвратяването и добросъвестното уреждане на спорове между страните, свързани с прилагането на разпоредбите на настоящото споразумение, посочени в член 304 от настоящото споразумение, и постигането на взаимно приемливо решение, когато това е възможно (44).
 Член 304
 Приложно поле
 Разпоредбите на настоящата глава се прилагат за всеки спор, свързан с тълкуването и прилагането на разпоредбите на дял IV от настоящото споразумение, освен ако не е предвидено друго.
 Член 305
 Консултации
 1. Страните полагат усилия да разрешат всеки един спор, свързан с тълкуването и прилагането на разпоредбите на настоящото споразумение, посочени в член